

***Spoštovani člani združenja!***

Tudi letos vas toplo vabim na naš **tradicionalni dvodnevni jesenski strokovni posvet članov združenja**, ki bo potekal

**v četrtek in petek, dne 10. in 11. oktobra v Bled Rose Hotelu**

**(bivši Hotel Jelovica) na Bledu**

pod delovnim naslovom

**Kako do »dobrega« participacijskega dogovora v podjetju:**

**vsebinska priprava in način sklepanja**

Kot sem zapisal že v svojem preliminarnem obvestilu o datumu in osrednji vsebini posveta, je to zagotovo **»večno« aktualna problematika praktično vseh svetov delavcev**. Tako tistih, ki tega dogovora kot osrednjega akta s področja avtonomne ureditve sistema delavskega soupravljanja **sploh niti še nimajo sklenjenega**, kot tudi tistih, ki ga sicer imajo, a bi ga veljalo po možnosti še **dodatno izboljšati in izpopolniti** (»idealnih« tovrstnih dogovorov v praksi namreč ni, ampak gre za akt, ki ga je treba v praksi permanentno novelirati ter njegovo vsebino tekoče prilagajati novim okoliščinam in novim izzivom za dviganje /do/sedanjega nivoja soupravljanja). Končni cilj posveta pa je, da bi skušali na njem skozi usmerjene razprave in izmenjavo »dobrih praks« skupaj izoblikovati čim več konkretnih in koristnih **strokovnih smernic in priporočil** za bodoče delovanje svetov delavcev na tem področju in po možnosti tudi ustrezno izpopolniti doslej priporočane **konkretne pravne rešitve v že obstoječem »vzorčnem« participacijskem dogovoru,** kakršne kot »optimalne« priporočamo s strani ZSDS. Najmanj enako pomembno pa je v zvezi s tem seveda izoblikovati tudi ustrezna **priporočila o »načinu« sklepanja tovrstnih dogovorov v praksi**, zlasti o pristopu k učinkovitemu »usklajevanju« z delodajalci o posameznih rešitvah.

Tudi tokrat pa bo seveda naše dvodnevno druženje, razen strogo strokovnim vsebinam, namenjeno tudi **medsebojnemu spoznavanju, navezavi stikov in izmenjavi izkušenj** med člani svetov delavcev iz celotne Slovenije, kar je vsekakor prav tako eden od pomembnih ciljev delovanja združenja. Kot že običajno bo posebej v ta namen ob zaključku strokovnega dela prvega dne posveta organizirano tudi **družabno srečanje udeležencev**.

**\* \* \***

Vsak udeleženec (število iz posameznega sveta delavcev ni omejeno) naj bi za pokrivanje organizacijskih in gostinskih stroškov posveta (razen morebitnih prenočišč z zajtrkom, ki so v lastni režiji udeležencev) prispeval po **237,00 EUR** **+ DDV.** Za člane združenja ni potrebno vnaprejšnje nakazilo tega zneska kot pogoj za udeležbo, temveč se ta poravna **na podlagi računa**, ki bo naknadno izdan po končanem posvetu.

Udeležbo lahko prijavite najkasneje **do torka, dne 8. 10. 2019** (zaradi potrebe po razmnoževanju ustreznega števila gradiv po možnosti vsaj do 12. ure) po **e-pošti na naslov**: scid@siol.com. Prosimo vas, da ob prijavi poleg imen in priimkov navedete tudi e-naslove vseh udeležencev, ker bo del gradiva za posvet zaradi možnosti predhodne priprave na posvet udeležencem vnaprej posredovan tudi v **elektronski obliki**.

***Opombe:***

***1.*** *Priporočamo, da si prenočišča udeleženci pravočasno* ***rezervirate******neposredno na recepciji******hotela*** *(tel.: 04 579 60 00; e-mail:*  *hotel@bledrose.com**)***, *ne prek spletnega bookinga, kajti sobe so za nas rezervirane, spletna prijava pa zato morda ne bo uspela zaradi »zasedenosti«.***

***2.*** *Ker je brezplačno parkiranje na hotelskem parkirišču zagotovljeno* ***le do zapolnitve razpoložljivih prostih mest*** *(ostali udeleženci si bodo morali poiskati eno od drugih parkirišč), priporočamo pravočasen prihod.*

Iskreno upam, da se tudi letos vidimo na Bledu v čim večjem številu, do takrat pa vas vse prav lepo pozdravljam!

Datum: 27. 9. 2019

 

**I.**

**Vsebina in načini učinkovitega sodelovanja svetov delavcev z Inšpektoratom RS za delo**

**II.**

**Aktualna vpašanja razvoja ekonomske demokracije v Sloveniji**

**Priloga:**

* Program posveta



 **P RO G R A M**

**1. dan**

9.00 – 9.10

**Uvodni nagovor generalnega sekretarja združenja**

9.10 – 10.00

**Pogovor z gostjo posveta Lidijo Jerkič, predsednico Zveze svobodnih sindikatov Slovenije, o sodelovanju med sveti delavcev in sindikati**

10.00 - 10.30 *Od m o r z a k a v o i n p r i g r i z e k*

10.00 - 17.00

**Vsebina in priprava**

 **predloga participacijskega dogovora**

10.30 - 11.30

**Teoretični uvodi in smernice za razpravo:**

***1.*** *Pomen in glavne vsebine participacijskega dogovora kot osrednjega pravnega akta s področja avtonomne pravne ureditve delavskega soupravljanja na ravni podjetij*

*Nosilec:* ***dr. Mato Gostiša****, generalni sekretar ZSDS*

***2.*** *Konkretne vsebine štirih osnovnih vsebinskih sklopov participacijskega dogovora*

*Nosilka:* ***Nina Bakovnik****, univ. dipl. politologinja in specialistka s področja mednarodnega delovnega prava, odvetniška pripravnica v Odvetniški pisarni Jadek & Pensa*

*3. Priporočljiva ureditev participacijskih pristojnosti sveta delavcev in načina njihovega uresničevanja v participacijskem dogovoru*

*Nosilec:* ***Mitja Gostiša****, univ. dipl. org., vodja projektov pri ŠCID-Študijskem centru za industrijsko demokracijo*

11.30 – 11.40  *O d m o r*

11.40 – 17.00 (z odmori)

**Razprava »iz prakse za prakso« o priporočljivih rešitvah za avtonomno pravno ureditev vsebine, obsega in načina izvajanja participacijskih pristojnosti SD**

11.40 – 13.00

*Panelne razprave po delovnih skupinah (I. del)*

13.00 – 14.30 *Od m o r z a k o s i l o*

14.30 - 16.00

*Panelne razprave po delovnih skupinah (II. del)*

16.00 - 17.00

*Plenarna razprava na podlagi poročil vodij delovnih skupin in zaključki*

17.00 *D r u ž a b n o s r e ć a n j e*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. dan**

9.00 - 13.15

**Proces sklepanja participacijskega dogovora**

**Komunikacijska delavnica:**

V štiriurni delavnici vas bosta strokovnjakinji komuniciranja mag. Vesna Sodnik in mag. Edita Krajnović vodili skozi proces sprejemanja in uveljavljanja participacijskega dogovora v vaši organizaciji:

1. *v prvem delu se bomo posvetili izhodiščem: Kaj želimo predstavniki sveta delavcev, kaj želi management? Kaj je naš skupen cilj?;*
2. *v osrednjem delu bomo uporabili metodologijo t. i. Ury-jevega balkona, da prepoznamo silnice, ki delujejo za in proti uspešnemu participacijskemu dogovoru;*
3. *v zadnjem delu pa bomo na konkretnih primerih vadili komunikacijo: kaj počnemo z glasom, telesom in besedami. Kaj deluje in kaj ne?*

Delavnica nas bo opremila z znanjem, veščinami in uvidi, ki nas bodo opogumili za bolj samozavesten in učinkovitejši pristop k sklepanju in uveljavitvi participacijskega dogovora.

*Izvajalki programa:*

* ***Mag. Edita Krajnović****, direktorica družbe Mediade in strokovnjakinja s področja vodenja in internega komuniciranja,*
* ***Mag. Vesna Sodnik****, poslovna trenerka, certificirana vodstvena coachinja ter šolana radijska govorka, izvajalka izobraževanj s področja poslovnega komuniciranja.*

13.15 - 14.00

**Aktualne zadeve v združenju**

14.00 Z a k l j u č e k p o s v e t a